Danosoma

Danosoma er en slekt av biller som hører til familien smellere (Elateridae).

Utseende 
Middelsstore (ca. 15 millimeter), avlange, brunlige smellere med tegninger av lyse, gjerne gylne, skjell. Antennene er trådformede. Pronotum er avrundet firkantet.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Larvene er rovdyr og utvikler seg i råtten, soppangrepet død ved av bartrær.

Utbredelse 
Slekten er utbredt i nordlige områder av den palearktiske sone og Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 – store, brede, skjellkledte arter
 Stammen Agrypnini Candéze, 1851
 Slekten Danosoma C.G. Thomson, 1859
 Danosoma brevicorne (LeConte, 1853)
 Barksmeller, Danosoma conspersa (Gyllenhal, 1808)
 Trollsmeller, Danosoma fasciatum (Linnaeus, 1758)
 Danosoma obtectum (Say, 1839)

Eksterne lenker 
 bugguide.net - bildedatabase over nordamerikanske insekter. Besøk 15.10. 2019
 BioFokus - Stefan Olberg: Nettside om Danosoma fasciatum. Besøkt 15.10. 2018
 

Smellere
Biller formelt beskrevet i 1859
Dyr formelt beskrevet av Carl Gustaf Thomson